**Narita** (jap. 成田市, *Narita-shi*) on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin pohjoisosassa Shimōsan ylängöllä. Lännessä kaupunki rajautuu Inbajärveen, pohjoisessa Tonejokeen ja Ibarakin prefektuuriin. Naritassa on 132 878 asukasta (kesäkuussa 2020) ja sen pinta-ala on 213,84 neliökilometriä. Kaupungissa toimii Suur-Tokiota palveleva Naritan kansainvälinen lentoasema, yksi Japanin vilkkaimmista.

Narita kehittyi historiallisesti Narita-san Shinshō-jin buddhalaisen temppelin portineduskaupunkina. Edo-kaudella 1600–1800-luvuilla alue oli muun muassa Sakuran daimiokunnan ja suoraan Tokugawa-bakufun hallinnassa. Kaupunkioikeudet Narita sai vuonna 1954, kun Naritan maaseutukaupunkiin liitettiin kuusi kyläkuntaa. Kaupungin luonne on muuttunut huomattavasti sen jälkeen, kun Naritan kansainvälinen lentoasema avattiin sen kaakkoisosaan vuonna 1978: sinne on rakennettu teollisuutta, asuinlähiöitä ja hotelleja. Se on saanut suosiota myös kansainvälisten turistien keskuudessa. Kaupunkia ympäröivillä maaseutualueilla tuotetaan esimerkiksi riisiä ja vihanneksia. Narita laajeni huomattavasti vuonna 2006, kun siihen yhdistettiin Shimofusan ja Taiein maaseutukaupungit.

Naritan pääasiallinen nähtävyys on yli tuhat vuotta vanha Narita-san Shinshō-jin temppeli, jonka rakennuksista useita on valittu Japanin tärkeäksi kulttuuriomaisuudeksi. Temppelille johtavaa Omotesandō-katua reunustavat vanhat rakennukset majataloineen, ravintoloineen ja paikallisia tuotteita myyvine kauppoineen. Kaupungin kulttuuriperintöön kuuluvat myös Namekawa-Kannon eli Ryūshō-inin buddhalainen temppeli, Sakura Sōgorōlle omistettu Sōgo-reidō eli Tōshō-jin buddhalainen temppeli ja Bōsō no mura -ulkomuseo historiallisine rakennuksineen. Heinäkuisin kaupungissa järjestetään Naritan Gion-festivaali. Naritaa palvelevat JR Higashi-Nihonin Narita-linja sekä Keisei-rautateiden Keisei-päälinja ja Naritan lentoasemalinja.

Kuvia
-----

* Naritan vanhaakaupunkiaNaritan vanhaakaupunkia
* Naritan rautatieasemaNaritan rautatieasema
* Sakuranoyaman puisto Naritan lentoaseman vieressäSakuranoyaman puisto Naritan lentoaseman vieressä
* Naritan Gion-festivaaliNaritan Gion-festivaali

Lähteet
-------

1. 1 2 3 4  成田市ってどんなまち Narita City. Viitattu 08.08.2020.
2. 1 2  人口・統計 Narita City. Viitattu 08.08.2020.
3. 1 2  市章・シンボルマーク・市の花・市の木 Narita City. Viitattu 08.08.2020.
4. 1 2 3  ブリタニカ国際大百科事典 小項目事典: 成田市 Kotobank. Viitattu 08.08.2020.
5. 1 2 3  日本大百科全書: 成田（市） Kotobank. Viitattu 08.08.2020.

Aiheesta muualla
----------------

* Kuvia tai muita tiedostoja aiheesta **Narita** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Chiban prefektuuri |
| --- |
|  |
| Kaupungit | 
* Abiko
* Asahi
* Chiba (pääkaupunki)
* Chōshi
* Funabashi
* Futtsu
* Ichihara
* Ichikawa
* Inzai
* Isumi
* Kamagaya
* Kamogawa
* Kashiwa
* Katori
* Katsuura
* Kimitsu
* Kisarazu
* Matsudo
* Minami-Bōsō
* Mobara
* Nagareyama
* Narashino
* Narita
* Noda
* Ōami-Shirasato
* Sakura
* Sanmu
* Shiroi
* Sodegaura
* Sōsa
* Tateyama
* Tōgane
* Tomisato
* Urayasu
* Yachimata
* Yachiyo
* Yotsukaidō

 |  |
|  |
| Kunnatpiirikunnittain | **Awan piirikunta** (Kyonan) · **Chōsein piirikunta** (Chōnan · Chōsei · Ichinomiya · Mutsuzawa · Nagara · Shirako) · **Inban piirikunta** (Sakae · Shisui) · **Isumin piirikunta** (Onjuku · Ōtaki) · **Katorin piirikunta** (Kōzaki · Tako · Tōnoshō) · **Sanbun piirikunta** (Kujūkuri · Shibayama · Yokoshiba-Hikari) |

 |